OBEC  U H O R S K É

Všeobecné záväzné nariadenie č.2/2011

PREVÁDZKOVÝ PORIADOK POHREBISKA
(Cintorínsky  poriadok)

Vypracovaný v súlade s § 18 zákona č. 131/2010 Z.z. o pohrebníctve (ďalej len zákon o pohrebníctve) a o zmene a doplnení zákona č. 455/1991 Zb. o živnostenskom podnikaní, (živnostenský zákon) v znení neskorších predpisov

1.	Úvodné ustanovenia
Tento prevádzkový poriadok pohrebiska /cintorína/ upravuje správu a prevádzkovanie pohrebiska nachádzajúceho sa v katastrálnom území obce  Uhorské. Prevádzkový poriadok pohrebiska sa vzťahuje na cintorín v k. ú Uhorské , parcela číslo 372/1 o výmere 18 333 m2 .

Prevádzkový poriadok pohrebiska sa vzťahuje na prevádzkovateľa, nájomcu hrobových miest, poskytovateľov služieb na pohrebisku a na návštevníkov pohrebiska. 

Cintorín pri Dome smútku je určený na vybudovanie hrobov.

Prevádzkovateľom pohrebiska nachádzajúceho sa v katastrálnom území obce Uhorské je: 

Obec Uhorské v zastúpení Jozefom Sakalom starostom obce.
Adresa: Obecný úrad Uhorské, č.8, 985 25
IČO: 003165O4

Osoba zodpovedná za prevádzku pohrebiska je:
Michal KATRENIAK - ARCHA, ul. Obrancov mieru 361/15, Kalinovo

2.	Prevádzkový poriadok pohrebiska

a)	Rozsah služieb poskytovaných na pohrebisku.
1.	Výkopové práce súvisiace s pochovávaním zabezpečuje dodávateľ Michal Katreniak – ARCHA, ul. Obrancov mieru, Kalinovo na základe zmluvy o zabezpečení prevádzky pohrebiska v obci Uhorské (ďalej len „dodávateľ“).
2.	Pochovávanie – zabezpečuje „dodávateľ“
3.	Vykonanie exhumácie – zabezpečuje „dodávateľ“
4.	Zabezpečovanie správy a údržby pohrebiska.
5.	Zabezpečovanie správy a údržby komunikácií a zelene na pohrebisku.
6.	Vedenie evidencie súvisiacej s prevádzkovaním pohrebiska
7.	Na pohrebisku sú vykonávané služby spojené s výkonom obradu v Dome smútku v Uhorskom /prepožičiavanie obradnej miestnosti, poskytnutie chladiaceho zariadenia/.
b)	Povinnosti prevádzkovateľa pohrebiska a osôb vykonávajúcich činnosti potrebné na zabezpečenie prevádzky pohrebiska.

1.	Prevádzkovateľ pohrebiska je povinný:
a.	prevziať ľudské pozostatky alebo ľudské ostatky, 
-	ak je úmrtie doložené: listom o prehliadke mŕtveho a štatistickým hlásením o úmrtí vystaveným lekárom, ktorý vykonal prehliadku mŕtveho, pasom pre mŕtvolu, 
-	ak ide o medzinárodnú prepravu ľudských pozostatkov alebo ostatkov, 
-	ak ide o podozrenie zo spáchania trestného činu, vyžaduje sa súhlas orgánu činného v trestnom konaní.
b.	prevádzkovať pohrebisko v súlade so schváleným prevádzkovým poriadkom pohrebiska,
c.	viesť evidenciu hrobových miest a evidenciu prevádzkovania pohrebiska.

Evidencia hrobových miest má trvalý charakter. Evidenciu uschováva prevádzkovateľ pohrebiska.

Evidencia hrobových miest musí obsahovať:
-	meno a priezvisko osoby, ktorej ľudské ostatky sú v hrobovom mieste uložené,
-	miesto a dátum jej narodenia a úmrtia, rodné číslo,
-	dátum uloženia ľudských pozostatkov s uvedením hrobového miesta a hĺbky pochovania,
-	záznam o nebezpečnej chorobe, ak mŕtvy, ktorého ľudské pozostatky sa uložili do hrobu alebo hrobky, bol nakazený nebezpečnou chorobou,
-	meno, priezvisko, adresu miesta trvalého pobytu a rodné číslo nájomcu,
-	dátum uzavretia nájomnej zmluvy a údaje o zmene nájomcu,
-	údaj o vypovedaní nájomnej zmluvy,

Evidencia prevádzkovania pohrebiska musí obsahovať údaje o:
-	zákaze pochovávania a dobe jeho trvania, ak sa taký zákaz vydal, (zakázať pochovávanie môže príslušný orgán štátnej správy, ak by ďalším pochovávaním na pohrebisku mohlo dôjsť k ohrozeniu zdravia ľudí alebo kvality podzemnej vody),
-	skutočnosti, či je hrob chránený ako kultúrna pamiatka alebo pamätihodnosť obce alebo či ide o vojnový hrob,
-	zrušení pohrebiska,
Pohrebisko môže zrušiť len obec. Pohrebisko možno zrušiť až po uplynutí tlecej doby všetkých ľudských ostatkov uložených na pohrebisku.
Pohrebisko pred uplynutím tlecej doby sa môže zrušiť len, ak by ďalším pochovávaním na pohrebisku mohlo dôjsť k ohrozeniu zdravia ľudí alebo kvality podzemnej vody (pochovávanie zakáže príslušný orgán štátnej správy) alebo z dôvodu verejného záujmu na základe podnetu príslušného orgánu štátnej správy.
d.	umožniť prítomnosť obstarávateľa pohrebu a blízkych osôb pri konečnom uzavretí rakvy pred pochovaním,
e.	zdržať sa v styku s pozostalými necitlivého správania a pri smútočných obradoch umožniť účasť cirkvi a iných osôb v súlade s prejavenou vôľou obstarávateľa pohrebu,
f.	písomne informovať nájomcu o skutočnosti, že uplynie lehota, za ktorú bolo nájomné zaplatené,
-	o dátume, ku ktorému sa má pohrebisko zrušiť, ak mu je známa jeho adresa, súčasne túto informáciu
-	zverejniť na vývesnej tabuli v cintorínoch.
g.	ak zistí, že ľudské ostatky nie sú ani po uplynutí ustanovenej tlecej doby zotleté, tleciu dobu primerane predĺžiť a na tento účel si vyžiadať posudok Regionálneho úradu verejného zdravotníctva v Lučenci.

2.	Prevádzkovateľ pohrebiska je ďalej povinný:
-	starať sa o zeleň nachádzajúcu sa na pohrebisku, vrátane jej pravidelnej údržby,
-	vykonávať úpravu a čistenie chodníkov na pohrebisku,
-	spravovať a udržiavať objekty nachádzajúce sa na pohrebisku, ako sú domy smútku a iné objekty tvoriace vybavenosť pohrebiska, 
-	starať sa o oplotenie pohrebiska,
-	zabezpečovať poriadok a čistotu na pohrebisku,
-	vykonávať dozor nad dodržiavaním tohto prevádzkového poriadku pohrebiska,
-	značiť hrobové miesta,
-	prenajať hrobové miesto na dobu neurčitú, ktorá od prvého uloženia rakvy s ľudskými pozostatkami nesmie byť vypovedaná skôr, ako po uplynutí tlecej doby na pohrebisku.

Ak to pomery na pohrebisku umožňujú, prevádzkovateľ je povinný prenajať hrobové miesto ešte na ďalšiu dobu,
o uzatvorení nájomnej zmluvy na hrobové miesto prevádzkovateľ vydá nájomcovi rovnopis nájomnej zmluvy.
Výška poplatkov za prenajatie miesta na cintoríne, za obnovu prenajatého miesta na cintoríne a za osobitné služby súvisiace s pochovávaním sa určuje podľa cenníka platného v dobe pohrebu
Právo na miesto sa preukazuje, v starších prípadoch cintorínskou evidenciou správy cintorína alebo potvrdenkou o zaplatení poplatku za prenajatie hrobového miesta, v nových prípadoch nájomnou zmluvou a potvrdenkou o zaplatení nájomného,
Prevádzkovateľ pohrebiska nepredĺži právo na prenajaté hrobové miesto, ak nájomca toto neudržiava v dobrom stave alebo ak nie sú splnené podmienky podľa tohto prevádzkového poriadku pohrebiska,

Prevádzkovateľ pohrebiska nájomnú zmluvu vypovie, ak:
-	závažné okolnosti na pohrebisku znemožňujú trvanie nájmu hrobového miesta na ďalšiu dobu, (Prevádzkovateľ v tomto prípade musí zabezpečiť so súhlasom nájomcu iné hrobové miesto a na vlastné náklady zabezpečiť preloženie ľudských ostatkov vrátane príslušenstva hrobu na nové hrobové miesto.)
-	sa pohrebisko zruší, (Prevádzkovateľ v tomto prípade musí zabezpečiť so súhlasom nájomcu iné hrobové miesto a na vlastné náklady zabezpečiť preloženie ľudských ostatkov vrátane príslušenstva hrobu na nové hrobové miesto.)
-	nájomca ani po upozornení nezaplatí nájomné za užívanie hrobového miesta, 
-	ak je nájomca známy, výpovedná lehota uplynie jeden rok odo dňa, odkedy nebolo zaplatené nájomné. Prevádzkovateľ pohrebiska vyzve nájomcu, aby najneskôr do jedného roka odstránil príslušenstvo hrobu. Ak ho v tejto lehote neodstráni, po uplynutí výpovednej lehoty ho prevádzkovateľ pohrebiska predá na dražbe.
-	ak je nájomca neznámy, uverejní prevádzkovateľ výpoveď nájomnej zmluvy na mieste obvyklom na pohrebisku. Výpovedná lehota uplynie 5 rokov odo dňa, odkedy nebolo nájomné zaplatené. Prevádzkovateľ pohrebiska ponechá po túto dobu príslušenstvo hrobu na mieste s označením, že ide o päťročné uloženie, počas ktorého sa môže nájomca prihlásiť, po uplynutí výpovednej lehoty ho prevádzkovateľ pohrebiska predá na dražbe.
-	prenajaté miesto nie je udržiavané, (Prevádzkovateľ pohrebiska je povinný najmenej 6 týždňov pred uplynutím lehoty upozorniť oprávneného na tieto skutočnosti.),

prevádzkovateľ je povinný písomne upozorniť na vypovedanie nájomnej zmluvy a výpoveď doručiť najmenej 3 mesiace predo dňom, keď sa má hrobové miesto zrušiť alebo keď uplynie lehota na ktorú je nájomné zaplatené. Ak mu nie je známa adresa alebo sídlo nájomcu, uverejní túto informáciu na mieste obvyklom na pohrebisku.
po zaplatení za prepožičanie hrobového miesta nájomca môže s písomným súhlasom prevádzkovateľa upraviť povrch hrobového miesta spôsobom na pohrebisku obvyklým.

Prevádzkovateľ vydá na tento účel nájomcovi:
-	súhlas na postavenie, rekonštrukciu alebo doplnenie náhrobného pomníka,
-	súhlas na postavenie, rekonštrukciu alebo doplnenie záhlavného pomníka,
-	súhlas na osadenie, rekonštrukciu alebo doplnenie epitafnej dosky,

prevádzkovateľ je povinný vyzvať nájomcu hrobového miesta, ak príslušenstvo hrobového miesta ohrozuje bezpečnosť prevádzky na pohrebisku, na vykonanie nápravy,
prevádzkovateľ je oprávnený odstraňovať z hrobových miest zvädnuté kytice a vence alebo iné ozdoby, ktoré narúšajú estetický vzhľad pohrebiska,

3.	Uložiť rakvu s ľudskými pozostatkami do hrobovej jamy môžu vykonať i iné osoby, napr. požiarnici, poľovníci, vojaci a pod., na základe požiadavky oprávnenej osoby pod dozorom prevádzkovateľa.
4.	Prevádzkovateľ pohrebiska je povinný viesť situačný plán hrobov a prehľad voľných hrobových miest a zabezpečiť jeho umiestnenie na vývesných tabuliach v cintorínoch.

c)	Povinnosti nájomcu pri údržbe hrobového miesta

1.	Právo užívať hrobové miesto vzniká uzavretím nájomnej zmluvy. Uzavretím nájomnej zmluvy prevádzkovateľ pohrebiska prenecháva za nájomné nájomcovi hrobové miesto na uloženie ľudských pozostatkov alebo ľudských ostatkov.
2.	Nájomná zmluva sa uzatvára na dobu neurčitú a nesmie byť vypovedaná skôr, ako po uplynutí tlecej doby na pohrebisku.
3.	Pri úmrtí nájomcu prednostné právo na uzavretie nájomnej zmluvy majú dedičia, ak je dedičov viac, ten z dedičov, ktorý sa prihlásil ako prvý.
4.	Nájomné právo na hrobové miesto oprávňuje nájomcu nakladať s týmto miestom podľa tohto prevádzkového poriadku pohrebiska.
5.	Nájomca je povinný na vlastné náklady zabezpečovať údržbu hrobového miesta tak, aby nebol narušený estetický vzhľad pohrebiska. Hrobové miesto musí byť najmä pokosené, odburinené, očistené od rôznych nánosov a pomníky musia byť osadené tak, aby neohrozovali iných návštevníkov alebo okolité hroby.
6.	Nájomca je povinný oznamovať prevádzkovateľovi pohrebiska všetky zmeny údajov potrebné na vedenie evidencie hrobových miest.
7.	Nájomca môže zriadiť alebo zrekonštruovať s písomným súhlasom prevádzkovateľa pohrebiska náhrobný pomník, záhlavný pomník alebo epitafnú dosku vrátane ich príslušenstva, na vlastné náklady.
8.	Prenájmom hrobového miesta nájomca nenadobúda vlastnícke právo k tomuto miestu. Vlastníctvom nájomcu je len pomník, epitafná doska a ich príslušenstvo, ak ich nájomca vybudoval na vlastné náklady.
9.	Ak dôjde k zániku nájomného práva k hrobovému miestu, je nájomca povinný odstrániť náhrobný pomník, záhlavný pomník alebo epitafnú dosku a ich príslušenstvo v stanovenom termíne od doručenia výzvy prevádzkovateľa na ich odstránenie.
10.	Po skončení prác na úprave hrobového miesta je nájomca povinný vykonať alebo zabezpečiť vyčistenie okolia hrobového miesta a odstrániť z neho zvyšný materiál. Zvyšky kameňa nesmie ukladať do kontajnerov na pohrebisku, ale je povinný zabezpečiť ich odvoz z pohrebiska.
11.	Práce na pohrebisku okrem bežnej údržby možno vykonávať len podľa písomne určených podmienok prevádzkovateľa.
12.	Stavby pomníkov, súvisiacich základov a príslušenstva k nim vykonávajú poskytovatelia služieb na pohrebisku na základe objednávky nájomcu alebo si tieto stavby vykonáva nájomca sám.
13.	Vykonávateľ kamenných prác je povinný sa preukázať prevádzkovateľovi pohrebiska písomným súhlasom osoby, ktorá je oprávnená na ich vykonanie.
14.	Každý, kto vykonáva kamenárske a iné práce na pohrebisku, je povinný zvyšky kameňa a ostatných materiálov používaných pri týchto prácach vyviezť z pohrebiska, a to na vlastné náklady.
15.	 Demontáž, odstraňovanie, odvoz pomníkov, epitafných dosiek alebo ich súčastí musí oprávnená osoba alebo ich vlastník vopred oznámiť prevádzkovateľovi pohrebiska, ktorý o tom vedie evidenciu.
16.	Na osadenie nového pomníka je potrebný písomný súhlas prevádzkovateľa pohrebiska.
17.	Nájomca nesmie bez písomného súhlasu prevádzkovateľa pohrebiska vysádzať na pohrebisku stromy a kríky, umiestňovať lavičky a vykonávať iné úpravy.

d)	Povinnosti návštevníkov pohrebiska v súvislosti s udržiavaním poriadku na pohrebisku a zachovaním dôstojnosti tohto miesta.
1.	Návštevníci pohrebiska sú povinní správať sa spôsobom zodpovedajúcim piete miesta, nesmú robiť hluk, vykrikovať, odhadzovať a zapaľovať odpadky, fajčiť, požívať alkoholické nápoje a omamné prostriedky, poškodzovať pomníky, zariadenia, objekty a zeleň, vodiť psov, bicyklovať sa,  odcudzovať kvety, vázy, kytice a pod. 
2.	Návštevníci pohrebiska sú povinní pohrebisko pred uplynutím zatváracej hodiny opustiť.
3.	Na pohrebisku možno rozsvecovať kahance a sviečky len na hrobovom mieste alebo na to vyhradenom mieste tak, aby nevzniklo nebezpečie požiaru, prípadne poškodenie iných hrobových miest alebo vybavenosti pohrebiska.
4.	Vstup s motorovým vozidlom na pohrebisko je povolený iba po vyhradených komunikáciách a to: 
a.	na dopravu rakvy s ľudskými pozostatkami do domu smútku na vykonanie pohrebného obradu alebo uloženie rakvy s ľudskými pozostatkami do chladiacich zariadení
b.	na dopravu materiálu potrebného na výstavbu a rekonštrukciu pomníkov, obrubníkov a inú úpravu hrobového miesta,
c.	na dopravu rakvy s ľudskými pozostatkami na miesto pochovania,
d.	na dopravu nevládnych alebo zdravotne postihnutých osôb
5.	Vstup s motorovým vozidlom na chodníky pohrebiska a pomedzi hrobové miesta je zakázaný.
6.	Okrem uvedených povinností, je každý povinný správať sa na pohrebisku ďalšími pokynmi prevádzkovateľa pohrebiska.

e)	Čas, keď je pohrebisko prístupné verejnosti.
1.	Pohrebisko je prístupné verejnosti v dobe od 6,00 do 22.00hod.
2.	Prevádzkovateľ môže vstup na pohrebisko alebo jeho časť dočasne zakázať alebo obmedziť, a to v čase vykonávania terénnych úprav na cintoríne, v čase vykonávania exhumácie aleboslávnostného kladenia vencov a pod..

f)	Spôsob ukladania ľudských pozostatkov a plán miest na pochovávanie.
1.	Hrob na ukladanie ľudských pozostatkov musí spĺňať tieto požiadavky:
a.	hĺbka pre dospelú osobu a dieťa staršie ako 10 rokov musí byť najmenej 1,6 m alebo 2 m, ak majú byť v hrobe uložené v rakve ľudské pozostatky ďalšieho zomretého. Pre dieťa mladšie ako 10 rokov najmenej 1,2 m,
b.	dno musí ležať najmenej 0,5 m nad hladinou podzemnej vody,
c.	bočné vzdialenosti medzi jednotlivými hrobmi musia byť najmenej 0,3 m,
d.	rakva s ľudskými pozostatkami musí byť po uložení do hrobu zasypaná skyprenou zeminou vo výške minimálne 1,2 m,
e.	pochovávacia plocha musí byť v rozmeroch:
-	pri hrobe najmenej 80 cm x 200 cm
-	 pri hrobke najmenej 90 cm x 200 cm
-	 pri detskom hrobe najmenej 60 cm x 160 cm
-	 pri hrobe dieťaťa mladšieho ako 3 roky najmenej 50 cm x 100 cm
-	 predné a zadné hrany rámov hrobov musia byť v jednej priamke s prednými a zadnými hranami susedných hrobov,
-	 pri stavbe náhrobku musia jednotlivé kusy do seba zapadať
-	pri svahovitom teréne musia byť stavba a jej príslušenstvo rovnomerne odstupňované
-	ak má rakva nadmernú veľkosť, vykope sa miesto na hrob s prihliadnutím na túto veľkosť,
-	rozmery urnového miesta na uloženie urny so spopolnenými telesnými pozostatkami zomretého sú 50 x 50 cm.
2.	Ľudské ostatky musia byť uložené v hrobe najmenej do uplynutia tlecej doby.
3.	Do toho istého hrobu možno pred uplynutím tlecej doby (najmenej 10 rokov) uložiť rakvu s ľudskými pozostatkami, len ak ich možno umiestniť nad úroveň naposledy pochovaných ľudských ostatkov a vrstva nad rakvou bude najmenej 100 cm.
4.	Pred uplynutím tlecej doby možno ľudské ostatky exhumovať na žiadosť:
-	orgánov činných v trestnom konaní,
-	obstarávateľa pohrebu alebo
-	blízkej osoby, ak obstarávateľ pohrebu už nežije alebo ak obstarávateľom pohrebu bola obec.
5.	Žiadosť o exhumáciu musí mať písomnú formu a musí obsahovať:
-	posudok Regionálneho úradu verejného zdravotníctva v Lučenci,
-	list o prehliadke mŕtveho a štatistické hlásenie o úmrtí,
-	nájomnú zmluvu vydanú prevádzkovateľom pohrebiska, kde budú ľudské ostatky uložené.
6.	Náklady na exhumáciu uhradí ten, kto o ňu požiadal.
7.	Urnové schránky so spopolnenými ľudskými pozostatkami možno ukladať do urnových miest alebo ich ukladať do existujúcich hrobov.
8.	Ak do 96 hodín od úmrtia nikto pochovanie nezabezpečí alebo ak sa nezistila totožnosť mŕtveho do siedmich dní od zistenia úmrtia a k úmrtiu došlo v k.ú. obce Uhorské pochovanie zabezpečí obec Uhorské . Ľudské pozostatky osoby, ktorej totožnosť sa nezistila, nemožno spopolniť.
9.	Ak sa ľudské pozostatky neuložili do chladiaceho zariadenia, musia sa pochovať do 96 hodín od úmrtia, nie však pred uplynutím 48 hodín od úmrtia. Ak sa vykonala pitva, možno mŕtveho pochovať ihneď. Ľudské pozostatky uložené v chladiacom zariadení musia byť  pochované do 14 dní od úmrtia. 
10.	Ľudské pozostatky osoby, ktorá bola v čase úmrtia nakazená nebezpečnou chorobou, sa musia pred uložením do konečnej rakvy zabaliť do prestieradla napusteného dezinfekčným prostriedkom a rakva musí byť pevne uzavretá.
11.	Ak sú splnené všetky predpísané podmienky pre druh pohrebu, ktorý si zomrelý za svojho života zvolil, treba jeho prianiu podľa možností vyhovieť. Ak si zomrelý za svojho života neurčil druh pohrebu, určí ho ten, kto pohreb zabezpečuje. 

g)	Dĺžka tlecej doby.

Dĺžka tlecej doby na pohrebisku je 10 rokov.

h)	Spôsob nakladania s odpadmi.

1.	Na pohrebisku je umiestnený veľkokapacitný kontajner, ktorého vyprázdňovanie zabezpečuje prevádzkovateľ pohrebiska  min. 2 x za rok a podľa potreby.
2.	Návštevníci pohrebiska sú oprávnení do kontajnerov vyhadzovať zvyšky kvetinovej výzdoby, napadané lístie a odstránenú trávu, nádoby od sviečok, poškodené ozdobné predmety.
3.	Na pohrebisku platí všeobecný zákaz spaľovania odpadu.
4.	Náklady na odstránenie odpadov znáša prevádzkovateľ pohrebiska.

i)	Cenník služieb.
Cintorín
Služba	Euro	
Prenájom miesta na 10 rokov –jednohrob	5,00	
Prenájom miesta na 10 rokov – dvojhrob	10.00	
Prenájom miesta na 10 rokov – detský hrob / do 3 rokov/	3,00	

Dom smútku
Služba	Euro	
Prepožičanie obradnej miestnosti bez chladničky	3,32	
Použitie chladničky na 1 deň	3,32	
Dodanie sviečok k pohrebnému obradu	1,00	

3.	Priestupky

1.	Priestupku sa dopustí ten, kto:
-	nedodržiava ustanovenia uvedené v § 32 ods.. 1 . písm. a, b zákona č. 131/2010 Z. z.
-	nedodržiava ustanovenia prevádzkového poriadku pohrebiska, ktoré sa týkajú povinnosti nájomcu hrobového miesta
-	neužíva hrobové miesto podľa nájomnej zmluvy
-	neudržiava prenajaté hrobové miesto v poriadku na vlastné náklady
-	písomne neoznámi prevádzkovateľovi pohrebiska všetky zmeny údajov , ktoré sú potrebné na vedenie evidencie
-	neudržiava poriadok na pohrebisku
-	nedodržiava ustanovenia prevádzkového poriadku ktoré sa týkajú povinnosti návštevníkov.
-	nezachováva dôstojnosť pohrebiska
2.	Za priestupok podľa odseku  možno uložiť pokutu do 663Eur. Pri ukladaní pokuty sa prihliada na závažnosť ,spôsob, čas, trvania a následky protiprávneho konania.
3.	Priestupky podľa odst. 1 písm. a, b  prejednáva a sankcie za ne ukladá Regionálny úrad verejného zdravotníctva v Lučenci. Výnos z pokút je príjmom štátneho rozpočtu.
4.	Priestupky podľa odseku 1 písmena c, až í prejednáva a sankcie za ne ukladá obec. Výnos z pokút je príjmom rozpočtu obce.

Všeobecné záväzné nariadenie č. 1/2011 Prevádzkový poriadok pohrebiska  schválilo obecné zastupiteľstvo dňa 19.01.2011  uznesením č. 10 a nadobúda platnosť dňom 7.02.2011

Jozef Sakala
starosta obce
Zverejnené: 20.1.2010